**Martin Sander a Ford Model E vezérigazgatójaként és a Ford-Werke GmbH elnökeként kezdi meg európai munkáját a Fordnál**

* 2022. június 1-től Martin Sander lesz a Ford új üzletága, a Ford Model E európai vezetője
* A Ford Model feladata, hogy áttörést jelentő elektromos járműveket alkosson és a hálózatba kapcsolt világra optimalizált digitális szolgáltatásokat nyújtson, amelyek megfelelnek a modern Európa mobilitási igényeinek
* Sander egyben a németországi Ford-Werke GmbH igazgatótanácsának elnöke is

**KÖLN, Németország, 2021. június 1.** – A Ford újabb fontos lépést tett európai tevékenységei átalakításában: 2021. június 1-től Martin Sander lesz a Ford Model E üzletág vezérigazgatója Európában.

A Ford új üzletágaként működő Ford Model E létrehozását idén jelentette be a vállalat annak kapcsán, hogy elkezdte felgyorsítani globális autóipari tevékenységének átalakítását. Martin Sander vezérigazgatóként irányítja majd az áttörést jelentő elektromos járművek megalkotását és a szoftverek, illetve a hálózatba kapcsolt autók és szolgáltatások fejlesztését.

Mindez hűen tükrözi a Ford azon törekvését, hogy felgyorsítsa az elektromos hajtások bevezetését európai termékkínálatában, és 2035-re megvalósítsa a karbonsemlegességet európai üzemei, logisztikája és beszállítói működésében.

“Ikonikus, tisztán elektromos hajtású, hálózatba kapcsolt járműveket fogunk alkotni vásárlóink számára, és mindehhez a digitális vásárlás élményét kínáljuk,” nyilatkozta Stuart Rowley, a Ford Európa elnöke és a Ford Motor Company átalakításért és minőségért felelős vezetője. “Martin Sander nagy tapasztalatú vezető. Ő és csapata hatékonyan irányítja és felgyorsítja majd e tervek megvalósítását.”

Martin Sandert egyúttal a németországi Ford-Werke GmbH igazgatótanácsának elnökévé is kinevezték.

Sander munkahelye Kölnben lesz, a Ford európai Model E üzletágának központjában. A Ford nemrégiben tette közzé terveit arról, hogy 2024-ig kilenc új, tisztán elektromos hajtású járművet kíván forgalmazni, és hogy 2 milliárd dollárra emeli a Kölni Villamosítási Központra szánt befektetés összegét. A jövő év elején már meg is kezdődik Kölnben az európai piacra készülő első, tisztán elektromos hajtású modell gyártása.

# # #

**Megjegyzés:** A sajtó képviselői és az érintett partnerek az [@Msander22](https://twitter.com/MSander22?s=20&t=MRxEDMEWEYAiG_sPm-d9DQ) címen követhetik Martin Sandert a Twitteren.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 41.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (10 saját tulajdonú vagy összevont közös vállalat és 4 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  2000 Szentendre Galamb J. 3. |  |
|  | Tel: +36 26 802802 |  |